**ТЕХНИЧЕСКО ЗАДАНИЕ**

1. Превозното средство, с което ще се извършва услугата, следва да разполага с не по-малко от 33 седящи места и да бъде в добро техническo състояние.

2. Превозното средство да бъде с изправна ОВ инсталация.

3. Превозът на учениците да се извършва в почистен и добре проветрен автобус при спазване всички санитарни и хигиенни изисквания.

4. Автобусът да бъде оборудван с устройство за ограничаване на скоростта.

5. Във връзка с опазването на околната среда е необходимо превозното средство да притежава Евросертификат - най-малко EURO 3.

6. Да се спазват изискванията на Регламент (ЕИО) номер 3821/85 относно контролните уреди за регистриране на данните за движението при автомобилен транспорт.

7. Превозвачът да бъде лицензиран и да бъдат изпълнени всички изисквания за обществен превоз на пътници, съгласно Закона за автомобилните превози, Наредба № 33 на МТС и Наредба приета с ПМС 163 от 29.03.2015 г., обн. ДВ бр.51, от 07.07.2015 г.

Квалификационни изисквания към кандидатите:

1. Превозвачът да е лицензиран за превоз на пътници.
2. Минималната възраст на водача, осъществяващ превоза на учениците трябва да бъде не по-малка от 25 години и минимален професионален опит на водача на съответната позиция – 2 години/съгласно чл.23б, ал.1 от Закона за автомобилните превози.
3. Превоза на ученици се извършва с автобуси, за които има издадено удостоверение за преминат допълнителен преглед за проверка на оборудването.

Изисквания за качество:

1. Да се спазват стриктно утвърдените разписания.

2. Да се извършват точно определените курсове.

3. Да се спазват нормативните санитарно-хигиенни изисквания.

4. Да се поддържат екологичните и техническите качества на автобуса за целия срок на договора.

5. При възникване на технически или друг проблем да се подсигури резервно превозно средство за извършване на транспортната услуга.

Начин на образуване на предлаганата цена:

1. Изплащането е на основание НАРЕДБА за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, Приета с ПМС № 163 от 29.06.2015 г., обн., ДВ, бр. 51 от 7.07.2015г./чл.2, ал.2 и чл.43/

 2. В цената се включват всички разходи за извършения превоз. Предлаганата цена да е с включен ДДС.